CELEX: 62018TN0552
Language: sk
Date: 2018-09-19 00:00:00
Title: Vec T-552/18: Žaloba podaná 19. septembra 2018 – Moreno Reyes/Rada

26.11.2018   
            
            
               SK
            
            
               Úradný vestník Európskej únie
            
            
               C 427/87
            
         
      Žaloba podaná 19. septembra 2018 – Moreno Reyes/Rada
      (Vec T-552/18)
      (2018/C 427/115)
      Jazyk konania: angličtina
      
         Účastníci konania
      
      
         Žalobca: Xavier Antonio Moreno Reyes (Caracas, Venezuela) (v zastúpení: F. Di Gianni a L. Giuliano, advokáti)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (1) a vykonávacie nariadenie Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (2), a to v rozsahu, v akom sa ich ustanovenia týkajú žalobcu, a
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod založený na tvrdení, že napadnuté akty sú postihnuté zjavne nesprávnym posúdením a nedostatkom presných a konzistentných dôkazov.
                  
                              —
                           
                           
                              Žalobca v tomto ohľade tvrdí, že Rada sa dopustila zjavne nesprávneho posúdenia, pokiaľ ide o funkcie a úlohy žalobcu, a že na podporu svojich tvrdení neuviedla súbor presných a konzistentných dôkazov. Žalobca ďalej tvrdí, že Rada nevykonala riadne posúdenie dôkazov, alebo prinajmenšom, že toto posúdenie bolo zjavne nesprávne.
                           
                        
            
                  2.
               
               
                  Druhý žalobný dôvod založený na tvrdení, že reštriktívne opatrenia uložené napadnutými aktmi predstavujú neodôvodnené a neproporcionálne obmedzenie základného vlastníckeho práva žalobcu.
               
            
         (1)  Rozhodnutie Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 160I, 2018, s. 12).
      
         (2)  Vykonávacie nariadenie Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 160I, 2018, s. 5).